text: I weekenden bliver der action i Blåvand
  14 maj 2013 kl. 14.29
  Der er fri adgang for tilskuere, når det indledende stævne i DM for kitesurfing afvikles ved Hvidbjerg Strand ved Blåvand i weekenden.
  På lørdag og søndag vil kitesurfere konkurrere om, hvem der lave de mest spektakulære tricks på et kiteboard.
  I kitesurfing står surferen spændt fast på et board. Samtidig holder han eller hun i en drage, som trækker surferen hen over vandoverfladen.
  I weekenden konkurreres der om, hvem der lave flest tricks i sit heat. Tricks handler om at hoppe højt, lave rotationer og andre krævende tricks i luften.
  